Държавен вестник, бр. 101, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  101
5. изпълняват и други задачи, възложени 
от председателя на ВКС, неговите заместници 
и началника на кабинета.
Чл. 9. (1) Сектор „Защита на класифици-
раната информация“:
1. следи за спазване на изискванията на 
Закона за защита на класифицираната инфор-
мация (ЗЗКИ) и на международните договори 
във връзка със защита на класифицираната 
информация; 
2. прилага правилата относно видовете 
защита на класифицирана информация; 
3. регистрира, обработва и съхранява дела-
та, съдържащи класифицирана информация;
4. разработва план за охрана на класи-
фицираната информация чрез физически и 
технически средства и следи за неговото 
изпълнение; 
5. извършва периодични проверки на 
отчетността и движението на материалите 
и документите, съдържащи класифицирана 
информация; 
6. извършва обикновено проучване по ЗЗКИ 
и води регистър на проучените лица; 
7. уведомява Държавната комисия по сигур-
ността на информацията (ДКСИ) за изтичане 
на срока на разрешенията, при напускане или 
преназначаване на служител с разрешение за 
достъп до класифицирана информация, както 
и при необходимост от промяна на разреше-
нието, свързано с нивата на достъп; 
8. информира незабавно в писмена форма 
ДКСИ за всяка промяна в обстоятелствата, 
свързани с издадените разрешения, удостове-
рения, сертификати или потвърждения; 
9. води на отчет случаите на нерегламенти-
ран достъп до класифицирана информация и 
на взетите мерки, за което информира ДКСИ; 
10. следи за правилното определяне на 
нивото на класифицирана информация; 
11. разработва план за защита на класифи-
цираната информация при положение на вой-
на, военно или друго извънредно положение; 
12. организира и провежда обучения на 
служителите, работещи с класифицирана 
информация; 
13. при наличието на обстоятелства по 
т. 6, 7 и 8 незабавно уведомява председателя 
на ВКС;
14. разработва и актуализира планове за 
привеждане на ВКС в готовност за работа 
във военно време, при терористичен акт, при 
бедствия и извънредни ситуации и координира 
дейността с ведомствата и службите, имащи 
отношение към същата дейност;
15. организира, поддържа и актуализира 
системата за оповестяване на личния състав 
на ВКС при бедствия, извънредни ситуации 
и при различни степени на военна опасност;
16. организира оперативната подготовка и 
обучението на ръководния състав и основните 
административни звена на ВКС за работа при 
извънредни ситуации.
(2) Началникът на сектор „Защита на 
класифицираната информация“ изпълнява 
функциите на служител по сигурността на 
информацията съгласно ЗЗКИ и подзаконовите 
актове по неговото прилагане. 
Чл. 10. (1) Съдебните помощници: 
1. проверяват предпоставките за образуване 
на производство пред ВКС по постъпилите 
дела и изготвят писмени проекти за разпо-
реждания, които докладват на съответния 
заместник на председателя или председател 
на отделение;
2. изготвят проекти за съдебни актове;
3. проучват правната доктрина по конкрет-
ни въпроси на гражданското, търговското и 
наказателното право и процес; 
4. проучват практиката по прилагането 
на закона на отделни съдебни състави и при 
установяване на противоречия уведомяват 
съответния заместник на председателя; 
5. проучват европейското и чуждестранното 
национално законодателство, както и съдеб-
ната практика на Съда на Европейския съюз 
и на Европейския съд по правата на човека;
6. изготвят проекти за преюдициални за-
питвания до Съда на Европейския съюз;
7. участват в изготвянето на проектни 
предложения по програми, финансирани от 
Европейския съюз и от други международни 
финансови институции и донори;
8. подготвят проекти за отговори на писма 
и сигнали, за които се изискват специални 
правни знания; 
9. подпомагат заместниците на председателя 
и председателите на отделения при водене на 
международната кореспонденция;
10. изпълняват и други задачи, възложени 
от председателя на ВКС, от неговите замест-
ници, от председателите на отделения или 
от други съдии.
(2) Председателят на ВКС, подпомаган от 
своите заместници, разпределя съдебните 
помощници по колегии и отделения.
Раздел II
Обща администрация
Чл. 11. (1) Общата администрация на ВКС 
е организирана във:
1. отдел „Финанси и човешки ресурси“;
2. отдел „Информационни системи, кому-
никации и съдебна статистика“;
3. отдел „Управление на собствеността“.
(2) В отделите по ал. 1 със заповед на пред-
седателя на ВКС могат да се създават сектори.
Чл. 12. Отдел „Финанси и човешки ре-
сурси“:
1. разработва бюджетни прогнози, анализи, 
доклади и становища по бюджета на ВКС;